stanford-oval/wikipedia huggingface dataset:
ยัน เฟอร์โตงเงิน
แหล่งข้อมูลอื่น

"Jan Vertonghen at tottenhamhotspur.com". คลังข้อมูลเก่าเก็บจากแหล่งเดิมเมื่อ 30 August 2014. สืบค้นเมื่อ 8 October 2013.
Belgium Stats at Belgian FA
ยัน เฟอร์โตงเงิน – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ยัน เฟอร์โตงเงิน – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ยัน เฟอร์โตงเงิน ที่ National-Football-Teams.com
สถิติของ ยัน เฟอร์โตงเงิน ที่ Soccerbase
ยัน เฟอร์โตงเงิน ที่อีเอสพีเอ็นซอคเกอร์เนต
ข้อมูลของ ยัน เฟอร์โตงเงิน ที่ ซ็อกเกอร์เวย์
| ด ค กผู้เล่นชุดปัจจุบันของราชสโมสรกีฬาอันเดอร์เลคต์  |
| --- | --- |
 1 Boeckx  2 Mbodji  3 Lawrence  4 กงปานี  5 Makarenko  7 Najar  8 Gerkens  9 Dimata  11 Bolasie  12 Appiah  14 นัสรี  15 Saief  16 Didillon  17 Adžić  19 ชาดลี  20 Kums  22 Cobbaut  25 Trebel (c)  26 Sanneh  27 Žulj  34 Sandler  37 Obradović  39 Kayembe  40 Amuzu  41 Sowah  42 Delcroix  44 Milić  45 Bornauw  47 Danté  48 Lokonga  49 Doku  51 Verschaeren  52 Moutha-Sebtaoui  55 Vranješ  56 Saelemaekers  99 Bakkali  Roofe  ผู้จัดการ: กงปานี 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เนเธอร์แลนด์
รัฐคัณฑกี

| รัฐคัณฑกี गण्डकी प्रदेश (เนปาล) |
| --- | --- |
รัฐ
 จากบนซ้ายไปขวา อันนปูรณะ, ทะเลสาบเผวา, มุสตางบน, ทะเลสาบติลิโจ, มนกามนามนเทียร, มุกตินาถมนเทียร, มาฉาปุจฉเร และโกรข่าดูร์บาร์
ที่ตั้งรัฐคัณฑกีในประเทศเนปาล
พิกัด: 28°12′34″N 83°59′29″E﻿ / ﻿28.20944°N 83.99139°E﻿ / 28.20944; 83.99139
ประเทศ:  เนปาล
จัดตั้ง: 20 กันยายน 2015
เมืองหลวง: โปขรา
เมืองใหญ่สุด: โปขรา
เขต: 11
การปกครอง
 • ประเภท: รัฐที่ปกครองตนเอง
 • องค์กร: รัฐบาลรัฐ
 • ผู้ว่าการรัฐ: ปฤถวีมาน คุรุง
 • มุขยมนตรี: กฤษณจันทระ เนปาลี (NC)
 • สภารัฐ: สภาเดียว (60 ที่นั่ง)
 • เขตเลือกตั้งรัฐสภา: 18
พื้นที่
 • ทั้งหมด: 21,504 ตร.กม. (8,303 ตร.ไมล์)
อันดับพื้นที่: ที่ 4
ประชากร (2021)
 • ทั้งหมด: 2,479,745 คน
 • อันดับ: ที่ 6
 • ความหนาแน่น: 120 คน/ตร.กม. (300 คน/ตร.ไมล์)
 • อันดับความหนาแน่น: ที่ 6
เขตเวลา: UTC+5:45 (เวลาเนปาล)
รหัสภูมิศาสตร์: NP-FO
เอชดีไอ:  0.567 (ปานกลาง)
อันดับเอชดีไอ: ที่ 2
การรู้หนังสือ: 74.81%
อัตราส่วนเพศ: 83.84 ♂ /100 ♀ (2011)
จีดีพี: 3.12 พันล้านดอลลาร์สหรัฐ
อันดับจีดีพี: ที่ 5
เว็บไซต์: gandaki.gov.np
รัฐคัณฑกี [คัน-ดะ-กี] (เนปาล: गण्डकी प्रदेश, คณฺฑกี ปฺรเทศ, ออกเสียง [ɡʌɳɖʌki prʌd̪es] ( ฟังเสียง)) เป็นหนึ่งในเจ็ดรัฐของประเทศเนปาล จัดตั้งขึ้นตามรัฐธรรมนูญฉบับปัจจุบันซึ่งประกาศใช้ในวันที่ 20 กันยายน 2015 เมืองหลวงและเมืองใหญ่สุดของคัณฑกีคือโปขรา รัฐมีอาณาเขตติดต่อกับเขตปกครองตนเองทิเบตทางทิศเหนือ รัฐพาคมตีทางทิศตะวันออก รัฐลุมพินีและรัฐพิหารทางทิศใต้ และรัฐกรรณาลีทางทิศตะวันตก รัฐมีเนื้อที่ทั้งหมด 21,504 ตารางกิโลเมตร คิดเป็นร้อยละ 14.57 ของเนื้อที่ประเทศ ข้อมูลจากสำมะโนปี 2011 ระบุว่ารัฐนี้มีประชากร 2,403,757 คน ชื่อคัณฑกีได้รับการรับรองจากสภารัฐเพื่อใช้แทนชื่อเดิม คือ รัฐหมายเลข 4 ในเดือนกรกฎาคม 2018
รัฐคัณฑกีแบ่งออกเป็น 11 เขต ซึ่งแบ่งย่อยเป็นมหานคร (metropolitan city) 1 มหานคร, เทศบาล (municipality) 26 เทศบาล และเทศบาลชนบท (rural municipality) 58 เทศบาล สำมะโนปี 2011 ระบุว่ามีภาษาที่ใช้กันในรัฐคัณฑกีรวม 88 ภาษา โดยคณะกรรมาธิการภาษาได้เสนอให้ภาษามคร ภาษากูรุง และภาษาโภชปุระเป็นภาษาทางการของรัฐ โดยมีภาษาถารุ ภาษาเนวาร์ และภาษาตามางเป็นภาษาทางการเพิ่มเติม
มหาวิหารตูร์แน

|  อาสนวิหารแม่พระแห่งตูร์แน Cathédrale Notre-Dame de Tournai Onze-Lieve-Vrouw van Doornik |
| --- | --- |
Cathedral of Our Lady of Tournai
บริเวณจุดตัดกลางโบสถ์และหอระฆังทั้งห้าของมหาวิหาร

50°36′22″N 3°23′21″E﻿ / ﻿50.60611°N 3.38917°E﻿ / 50.60611; 3.38917
ที่ตั้ง: ตูร์แน จังหวัดแอโน
ประเทศ:  เบลเยียม
นิกาย: โรมันคาทอลิก
เว็บไซต์: www.cathedrale-tournai.be
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: โรมาเนสก์ กอธิก บาโรก
ปีสร้าง: บริเวณกลางโบสถ์: ค.ศ. 1140 แขนกางเขน: ค.ศ. 1199 หลังคาแขนกางเขน: ค.ศ. 1243
แล้วเสร็จ: ค.ศ. 1255
ความสูงอาคาร: 83 เมตร (272 ฟุต) (ยอดแหลม)
ขนาดอื่น ๆ: ยาว 134 เมตร (440 ฟุต) กว้าง 20 เมตร (66 ฟุต)
 อนุสรณ์สถานสำคัญแห่งวัลลูน (ค.ศ. 1906)  มรดกโลก (ค.ศ. 1998)
มหาวิหารตูร์แน หรือมีชื่อเต็มว่า อาสนวิหารแม่พระแห่งตูร์แน (ฝรั่งเศส: Cathédrale Notre-Dame de Tournai; ดัตช์: Onze-Lieve-Vrouw van Doornik) เป็นอาสนวิหารโรมันคาทอลิก ซึ่งเป็นที่ตั้งของมุขนายกประจำมุขมณฑลตูร์แน (Diocese of Tournai) ตั้งอยู่ที่เมืองตูร์แน จังหวัดแอโน แคว้นวอลลูน ในประเทศเบลเยียม โดยสร้างขึ้นเพื่ออุทิศให้แก่พระนางมารีย์พรหมจารี
มหาวิหารแห่งนี้ถือเป็นมหาวิหารแห่งเดียวในประเทศเบลเยียมซึ่งตั้งใจสร้างเพื่อมีฐานะเป็นอาสนวิหาร (อังกฤษ: Cathedral) ซึ่งจัดเป็นผลงานชิ้นเอกของสถาปัตยกรรมกอทิกแบบตูร์แน (Gothique tournaisien) ซึ่งเป็นสถาปัตยกรรมช่วงเปลี่ยนผ่านระหว่างโรมาเนสก์กับกอทิกที่พบได้มากในภูมิภาคแถบนี้ มหาวิหารตูร์แนได้รับการขึ้นทะเบียนเป็นอนุสรณ์สถานสำคัญของภูมิภาควัลลูน (ฝรั่งเศส: Patrimoine immobilier classé de la Région wallonne) เมื่อปี ค.ศ. 1936 และต่อมาได้รับขึ้นทะเบียนเป็นมรดกโลกโดยองค์การยูเนสโก เมื่อปีค.ศ. 2000
| อาสนวิหารแม่พระแห่งตูร์แน * |
| --- | --- |
  แหล่งมรดกโลกโดยยูเนสโก
มหาวิหารบริเวณแขนกางเขน
ประเทศ: ตูร์แน  เบลเยียม
ประเภท: มรดกทางวัฒนธรรม
เกณฑ์พิจารณา: i, iv
อ้างอิง: 1009
ประวัติการขึ้นทะเบียน
ขึ้นทะเบียน: 2544 (คณะกรรมการสมัยที่ 25)
ที่ตั้งของมหาวิหารตูร์แน ในประเทศ Belgium
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ขนาด

ความยาวโดยรวม : 134 เมตร (เท่ากันกับมหาวิหารซอลส์บรี, ส่วนมหาวิหารน็อทร์-ดามแห่งปารีสมีความยาวเพียง 127 เมตร)
ความยาวของบริเวณร้องเพลงสวด (รวมจรมุข และชาเปลข้าง) : 58 เมตร (มากกว่ามหาวิหารน็อทร์-ดามแห่งปารีสซึ่งมีความยาว 38 เมตร และน้อยกว่ามหาวิหารอาเมียงซึ่งมีความยาว 64 เมตร)
ความยาวของบริเวณร้องเพลงสวด (ไม่รวมจรมุข และชาเปลข้าง) : 45 เมตร (มากกว่ามหาวิหารอาเมียง ที่มีความยาวเพียง 42 เมตร)
ความยาวของแขนกางเขน : 67 เมตร (เทียบกับมหาวิหารน็อทร์-ดามแห่งปารีสซึ่งยาวเพียง 48 เมตร)
ความกว้างของแขนกางเขน : 14 เมตร (เท่ากันกับมหาวิหารน็อทร์-ดามแห่งปารีส)
ความยางของบริเวณกลางโบสถ์ : 48 เมตร
ความกว้างของบริเวณกลางโบสถ์ (ไม่รวมทางเดินข้าง) : 11 เมตร
ความกว้างของบริเวณกลางโบสถ์และทางเดินข้าง : 20 เมตร
ความกว้างของบริเวณร้องเพลงสวด (ไม่รวมจรมุข) : 12.6 เมตร (contre 14,6 à Amiens)
ความสูงของหอระฆัง : 83 เมตร (เทียบกับมหาวิหารน็อทร์-ดามแห่งปารีสซึ่งสูงเพียง 69 เมตร)
ความสูงจรดเพดานบริเวณแขนกางเขน : 50 เมตร (ส่วนที่สูงที่สุดภายในมหาวิหาร)
ความสูงของบริเวณกลางโบสถ์แบบโรมาเนสก์ : 26 เมตร
ความสูงของบริเวณร้องเพลงสวดแบบกอทิก : 36 เมตร (เทียบกับมหาวิหารน็อทร์-ดามแห่งปารีสซึ่งสูงเพียง 33.50 เมตร, มหาวิหารอาเมียงที่ 42.30 เมตร และมหาวิหารโบแวที่ 48.50 เมตร)
ระเบียงภาพ

ภาพถ่ายจากเครื่องบิน
บริเวณกลางโบสถ์ หันหน้าไปยังบริเวณร้องเพลงสวด
ภาพวาดแสดงต้นแบบของมหาวิหารในสมัยโรมาเนสก์ จะสังเกตบริเวณร้องเพลงสวด (ด้านหน้า) และหอระฆังที่ไม่ได้สร้างอีก 2 หอ (ด้านหลัง)
แผนผังของวิหาร
ภาพเขียน "The issue of souls in purgatory" ประมาณปีค.ศ. 1635 โดยจิตรกรเปเตอร์ เปาล์ รือเบินส์
หน้าต่างกุหลาบ (โดยชาร์ล แบนวีญา สมัยศตวรรษที่ 19) และออร์แกนใหญ่ (โดยดูว์ครอแก ค.ศ. 1854)
บรรณานุกรม

Jean Dumoulin et Jacques Pycke La Cathédrale de Tournai, Éditions Casterman, Tournai, ISBN| 2-203-28761-6, 1985.
Claude Alsteen Un amour de cathédrale, PAC Hainaut Occidental, Tournai, 1990.
Jean Housen, "Tournai - cathédrale Notre-Dame", dans Bulletin de la Commission royale des monuments, sites et fouilles, tome 18, 2004-2005, pp. 55-57.
ดูเพิ่ม

วิกิมีเดียคอมมอนส์มีสื่อเกี่ยวกับ Cathédrale Notre-Dame, Tournai
(ฝรั่งเศส) เว็บไซต์ของมุขมณฑลตูร์แน Evêché de Tournai : Cathédrale Notre-Dame de Tournai - patrimoine et découverte เก็บถาวร 2006-12-22 ที่ เวย์แบ็กแมชชีน
(ฝรั่งเศส) เว็บไซด์ของมูลนิธิน็อตร์-ดาม
(ฝรั่งเศส) เว็บไซต์ของเทศบาลเมืองตูร์แน เก็บถาวร 2006-12-07 ที่ เวย์แบ็กแมชชีน
(ฝรั่งเศส) คำอธิบายขององค์การยูเนสโก
(อังกฤษ) (ฝรั่งเศส) Document d'évaluation (2000) Évaluation préalable à l'inscription au patrimoine mondial réalisée par l'ICOMOS
(ฝรั่งเศส) Daniel Ramée - Histoire générale de l'architecture publ. 1862 (page 1039)
(ฝรั่งเศส) หลักฐานทางโบราณคดีของอาสนวิหารแม่พระแห่งตูร์แน
| ด ค กแหล่งมรดกโลกในประเทศเบลเยียม |
| --- | --- | --- |
| ทางวัฒนธรรม |  เบกีนาฌในฟลานเดอส์  ลิฟต์ทั้งสี่ในกานาลดูว์ซ็องทร์และบริเวณแวดล้อม ลาลูเวียร์และเลอเริล (จังหวัดแอโน)  ลากร็อง-ปลัส บรัสเซลส์  หอแขวนระฆังแห่งเบลเยียมและฝรั่งเศส  ศูนย์กลางประวัติศาสตร์บรูช  บ้านแถวในเมืองที่เป็นผลงานหลักของสถาปนิกวิกตอร์ ออร์ตา (บรัสเซลส์)  เหมืองหินเหล็กไฟยุคหินใหม่ที่สเปียน (มงส์)  อาสนวิหารแม่พระในตูร์แน  กลุ่มบ้าน-โรงฝึกงาน-พิพิธภัณฑ์ปล็องแต็ง-โมเรตึส  คฤหาสน์สตอแกล  แหล่งเหมืองหลักแห่งวอลโลเนีย  งานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่  นิคมการกุศล  เมืองสปาใหญ่แห่งยุโรป  แหล่งปลงศพและแหล่งความทรงจำแห่งสงครามโลกครั้งที่ 1 (แนวรบด้านตะวันตก)  |  |
| ทางธรรมชาติ |  ป่าบีชโบราณและป่าบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
ภาษามลยาฬัม

| ภาษามลยาฬัม |
| --- | --- |
malayāḷaṁ
മലയാളം, มลยาฬํ
มลยาฬัม ในอักษรมลยาฬัม
ออกเสียง: แม่แบบ:IPA-ml; pronunciationไฟล์:Malayalam.ogg
ประเทศที่มีการพูด: อินเดีย
ภูมิภาค: รัฐเกรละที่มีชุมชนที่ติดกับอำเภอ Kanyakumari ของรัฐทมิฬนาฑู, ลักษทวีปและ Mahé (ปุฑุเจรี)
ชาติพันธุ์: ชาวมลยาฬัม
จำนวนผู้พูด: 35 ล้านคน (ในอินเดีย)  (2011) ภาษาที่สอง: 700,000
ตระกูลภาษา: ดราวิเดียน  ดราวิเดียนใต้ทมิฬ–กันนาดาทมิฬ–โกทาคุภาษามลยาฬัม
รูปแบบก่อนหน้า: Karintamil มลยาฬัมเก่ามลยาฬัมกลางภาษามลยาฬัม 
ภาษาถิ่น: Jeseri (ลักษทวีป), อะระบีมลยาฬัม, Suriyani, ยิว-มลยาฬัม, Beary, Paniya, Mygurudu, Ravula, Aranadan, Kadar, Malapandaram, Malaryan, Malavedan, Mannan, Paliyan, Mullu Kurumba, Malankuravan และ Kakkala                   
ระบบการเขียน:   อักษรมลยาฬัม (พราหมี)  อักษรเบรลล์มลยาฬัม  วัตเตลุตตุ (อดีต)  Kolezhuthu (อดีต)  Malayanma (อดีต)  ครันถะ (อดีต)  อะระบีมลยาฬัม (อดีต/แทบไม่ใช้งาน)  Suriyani Malayalam (อดีต)  อักษรฮีบรู  อักษรละติน (ไม่ทางการ) 
สถานภาพทางการ
ภาษาทางการ:  อินเดีย รัฐเกรละ  ปุฑุเจรี (Mahé) 
ผู้วางระเบียบ: Kerala Sahitya Akademi, รัฐบาลรัฐเกรละ
รหัสภาษา
ISO 639-1: ml
ISO 639-2: mal
ISO 639-3: mal
Linguasphere: 49-EBE-ba

ผู้พูดภาษามลยาฬัม บันทึกในประเทศแอฟริกาใต้
ภาษามลยาฬัม [มะ-ละ-ยา-ลำ] (มลยาฬัม: മലയാളം, อักษรโรมัน: Malayāḷam, แม่แบบ:IPA-ml) เป็นภาษาราชการของรัฐเกราลาทางภาคใต้ของอินเดีย มีผู้พูดประมาณ 36 ล้านคน และมีผู้พูดในเกาะลักษทวีปด้วย จัดอยู่ในตระกูลภาษาดราวิเดียน ใกล้เคียงกับภาษาทมิฬ เขียนด้วยอักษรมลยาฬัม
ภาษามลยาฬัมจัดอยู่ในกลุ่มดราวิเดียนใต้ คาดว่ามีกำเนิดร่วมกับภาษาทมิฬเมื่อราว พ.ศ. 1400 ก่อนจะแยกออกเป็นอีกภาษาหนึ่ง พัฒนาการของภาษาในช่วงแรกได้รับอิทธิพลจากภาษาทมิฬมาก การติดต่อค้าขายกับชาวอาหรับและเคยอยู่ภายใต้การปกครองของโปรตุเกส ทำให้ได้รับอิทธิพลของภาษากลุ่มโรมานซ์ เซมิติกและอินโด-อารยันเข้ามา ซึ่งอิทธิพลจากภาษาภายนอกเหล่านี้จะต่างกันไปในหมู่ผู้พูดที่นับถือศาสนาคริสต์ ศาสนาอิสลามและศาสนาฮินดู
พัฒนาการ

คำว่ามลยาฬัมเกิดจากคำในภาษาทมิฬสองคำคือมาไล แปลว่าภูเขา และอาฬัมแปลว่าบริเวณ ซึ่งหมายถึงบริเวณภูเขา จุดกำเนิดของภาษามลยาฬัมไม่ว่าจะในฐานะสำเนียงของภาษาทมิฬหรือแตกออกมาจากภาษาดราวิเดียนดั้งเดิมโดยอิสระ ได้มีการโต้แย้งกันในหมู่นักภาษาศาสตร์ Robert Caldwell กล่าวว่า ภาษามลยาฬัมแยกออกมาจากภาษาทมิฬคลาสสิก หลังจากที่ยืมคำจำนวนมากจากภาษาสันสกฤต และสูญเสียการลงท้ายเกี่ยวกับบุคคลของกริยา อย่างไรก็ตาม ในพุทธศตวรรษที่ 18 ได้พบการเขียนภาษามลยาฬัมซึ่งมีความแตกต่างจากภาษาทมิฬ บทกวีที่ชื่อรมชริตัมมีอายุย้อนหลังไปถึงพุทธศตวรรษที่ 17 ซึ่งเกิดขึ้นก่อนจะได้รับอิทธิพลจากภาษาสันสฤต รูปแบบการเขียนที่ได้รับอิทธิพลจากภาษาสันสกฤตมาก พบในพุทธศตวรรษที่ 19 ซึ่งใช้คำศัพท์ที่มาจากคัมภีร์ปุราณะ
ในราวพุทธศตวรรษที่ 21 – 22 ถุนชัถถุ รมนุชัน เอซุถาชัน เขียนเอกสารฉบับแรกที่ใช้อักษรครันถะ-มลยาฬัม ซึ่งถือเป็นต้นกำเนิดของภาษามลยาฬัม และใช้ในการแปลรามายณะและมหาภารตะมาเป็นภาษามลยาฬัม
ภาษามลยาฬัมอยู่ในกลุ่มภาษาดราวิเดียนใต้เช่นเดียวกับภาษาทมิฬ ภาษาโกทวะ และภาษาตุฬุ ส่วนใหญ่เชื่อว่าภาษาทมิฬดั้งเดิมได้แยกออกมาเป็นภาษาทมิฬและภาษามลยาฬัม ต่อมา ใชนช่วงที่รัฐเกรละมีความโดดเด่นทางสังคมและการเมือง มีการติดต่อค้าขายกับชาวอาหรับ รวมทั้งการรุกรานของโปรตุเกส ทำให้ภาษามลยาฬัมได้รับอิทธิพลจากกล่มภาษาโรมานซ์ กลุ่มภาษาเซมิติก และกลุ่มภาษาอินโด-อารยัน และทำให้ภาษาที่ใช้ในหมู่ผู้นับถือศาสนาเชน คริสต์ อิสลามและยูดายมีความแตกต่างกัน
ที.เค. กฤษณะ เมนน ได้แบ่งยุคของภาษามลยาฬัมออกเป็น 4 ยุคคือ
การินทมิฬ เมื่อราว 2,457 ปีก่อนพุทธศักราชจนถึง พ.ศ. 443 ส่วนใหญ่เหมือนกับภาษาทมิฬ ยังไม่รับอิทธิพลจากภาษาสันสกฤต
ภาษามลยาฬัมโบราณ เมื่อประมาณ 443 – 868 ภาษามลยาฬัมได้รับอิทธิพลจากภาษาสันสกฤต และยืมคำจากภาษาสันสกฤตมาเป็นจำนวนมาก มีการลงท้ายกริยาด้วยบุคคลซึ่งขึ้นกับเพศและจำนวน เขียนด้วยอักษรทมิฬ-พราหมี
ภาษามลยาฬัมยุคกลาง พ.ศ. 868 – 1968 เป็นยุคที่ศาสนาเชนมีอิทธิพลต่อภาษามาก
ภาษามลยาฬัมสมัยใหม่ ตั้งแต่พ.ศ. 1968 เป็นต้นมา เป็นช่วงที่ภาษามลยาฬัมเป็นเอกเทศจากภาษาทมิฬและภาษาสันสกฤต ซึ่งแบ่งย่อยเป็นช่วงก่อนและหลังการเข้ายึดครองของอังกฤษ
มิชชันนารีที่เข้ามาเผยแพร่ศาสนาคริสต์ได้ริเริ่มการพิมพ์ในรัฐเกรละ และต่อมาศาสนาคริสต์ได้นำภาษามลยาฬัมไปใช้ในทางศาสนาแทนภาษาซีเรียค ดอกทรินา คริสตัมถูกแปลเป็นภาษามลยาฬัมและตีพิมพ์โดยชาวโปรตุเกสเมื่อ พ.ศ. 2121 ซึ่งเป็นหนังสือเล่มแรกที่ตีพิมพ์ในรัฐเกรละ การสร้างตัวพิมพ์อักษรมลยาฬัมเริ่มขึ้นเมื่อ พ.ศ. 2364 หนังสือพิมพ์ภาษามลยาฬัมฉบับแรกชื่อ รัชยะ สมชรัม ตีพิมพ์โดยมิชชันนารีชาวเยอรมันเมื่อ พ.ศ. 2390
พัฒนาการ > พัฒนาการของวรรณคดี

เอกสารที่เขียนด้วยอักษรมลยาฬัมที่เก่าที่สุดคือจารึกวซับปัลลิอายุราว พ.ศ. 1373 วรรณคดีในยุคแรก ๆ ของภาษานี้ได้แก่เพลงยุคคลาสสิกที่เรียกนาทัน ปาตตุ เพลงพื้นบ้านที่ใช้คำศัพท์แบบพื้นบ้าน และมนิปรวลัมที่ได้รับอิทธิพลจากภาษาสันสกฤต กวีนิพพนธ์ภาษามลยาฬัมเกิดขึ้นเมื่อราวพุทธศตวรรษที่ 25
สัทวิทยา > สระ

ภาษามลยาฬัมได้ยืมสระประสม /äu/ (ഔ) และ /ai/ (ഐ) มาจากภาษาสันสกฤต โดยส่วนใหญ่พบในคำยืมจากภาษาสันสกฤต
ไวยากรณ์

โครงสร้างประโยคของภาษามลยาฬัมเป็นแบบประธาน-กรรม- กริยา เช่นเดียวกับภาษากลุ่มดราวิเดียนอื่น ๆ คุณศัพท์และคำแสดงความเป็นเจ้าของนำหน้าคำนาม มีการกทางไวยากรณ์ 6-7  การก คำกริยาเป็นไปตามกาล มาลาและเป้าหมาย แต่ไม่ผันตามบุคคล เพศ หรือจำนวน ยกเว้น รูปแบบโบราณหรือในกวีนิพนธ์
ระบบการเขียน

ในอดีตที่ผ่านมามีอักษรหลายชนิดใช้เขียนภาษามลยาฬัมได้แก่ อักษรวัตเตซุถุ อักษรโกเลซุถุ และอักษรมลยาฬัม จัดอยู่ในกลุ่มอักษรครันถะซึ่งเป็นรูปแบบของอักษรพราหมีที่แพร่หลายทางตอนใต้ และต่อมาได้พัฒนามาเป็นอักษรมลยาฬัมที่ใช้อยู่ในปัจจุบัน
อักษรมลยาฬัมมี 53 ตัว แบ่งเป็นสระ 16 ตัวและพยัญชนะ 37 ตัว รูปแบบดั้งเดิมของการเขียนถูกแทนที่ด้วยรูปแบบใหม่ที่ประดิษฐ์ขึ้นใน พ.ศ. 2524 ซึ่งมีการลดรูปพยัญชนะที่เคยมีแตกต่างกันถึง 900 แบบจนน้อยกว่า 90 แบบ ทำให้สามารถพิมพ์ด้วยอมพิวเตอร์และเครื่องพิมพ์ดีดได้ ภาษามลยาฬัมเคยเขียนด้วยอักษรอื่น เช่น อักษรอาหรับ อักษรซีเรียค  และอักษรละตินแต่ไม่เป็นที่นิยม อักษรอาหรับพบที่มัดดารอซะฮ์และหมู่เกาะลักษทวีป
สำเนียงและอิทธิพลจากภายนอก

อิทธิพลของภาษาสันสกฤตพบมากในรูปแบบมาตรฐานของภาษามลยาฬัมที่ใช้ในวรรณคดี  คำยืมและอิทธิพลของภาษาฮีบรูและภาษาซีเรียครวมทั้งภาษาลาดิโนพบมากในภาษามลยาฬัมของชาวยิว ส่วนในชุมชนชาวคริสต์จะพบอิทธิพลของภาษาอังกฤษ ภาษาโปรตุเกส ภาษาซีเรียคและภาษากรีก ส่วนชุมชนของชาวมุสลิมจะพบอิทธิพลของภาษาอาหรับและภาษาเปอร์เซีย สำเนียงของชาวมุสลิมที่รู้จักกันดีคือสำเนียงมัปปิลาที่พูดในบริเวณมาลาบาร์ของรัฐเกรละ ส่วนสำเนียงอื่น ๆ จะพบทางเหนือของรัฐเกรละ
แหล่งข้อมูลอื่น

ภาษามลยาฬัม ที่เว็บไซต์ Curlie
Malayalam language at Encyclopædia Britannica
Unicode Code Chart for Malayalam (PDF Format)
| ด ค กภาษาทางการของประเทศอินเดีย |
| --- | --- |
ระดับสหภาพ:  ฮินดี  อังกฤษ 
ตามรัฐธรรมนูญอินเดีย:  กงกัณ  กันนาดา  กัศมีร์  คุชราต  โดกรี  เตลูกู  ทมิฬ  เนปาล  เบงกอล  โบโด  ปัญจาบ  มณีปุระ  มราฐี  มลยาฬัม  ไมถิลี  สันถาลี  สันสกฤต  สินธ์  อัสสัม  อูรดู  โอริยะ  ฮินดี 
ระดับรัฐ:  อังคิกา  โภชปุระ  ฉัตตีสครห์  กาโร  กูรุง  โฮ  Kamatapuri  Kharia  คาซี  Khortha  กอกบอรอก  Kurmali  Kurukh  เลปชา  ลิมบู  มคธ  มาคัร  มีโซ  มุนดารี  เนวาร์  Rai  รังปุระ  Sadri  เศรปา  สิกขิม  สุนุวาร์  ตามาง 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  ญี่ปุ่น 
ป้ายเขียนด้วยอักษรมลยาฬัม
อัลกุรอ่านแปลเป็นภาษามลยาฬัม เขียนด้วยอักษรอาหรับ
รัฐมเธศ

| รัฐมเธศ मधेश प्रदेश (เนปาล) |
| --- | --- |
รัฐ
 ตามเข็มนาฬิกาจากบน ชานกีมนเทียร, ประตูสู่เนปาล, คฒีมาอีมนเทียร, ฉินนมัสตาภควตีมนเทียร และกังกาลินีมนเทียร
ที่ตั้งรัฐมเธศในประเทศเนปาล
ประเทศ:  เนปาล
จัดตั้ง: 20 กันยายน พ.ศ. 2558
เมืองหลวง: ชนกปุรธาม
เมืองใหญ่สุด: พีรคัญช์
เขต: 8
การปกครอง
 • ประเภท: รัฐที่ปกครองตนเอง
 • องค์กร: รัฐบาลรัฐ
 • ผู้ว่าการรัฐ: หริ ศังกร มิศระ
 • มุขยมนตรี: สโรช กุมาร ยาทวะ
 • สภารัฐ: สภาเดียว (107 ที่นั่ง)
 • เขตเลือกตั้งรัฐสภา: 32
พื้นที่
 • ทั้งหมด: 9,661 ตร.กม. (3,730 ตร.ไมล์)
อันดับพื้นที่: ที่ 7
ประชากร (พ.ศ. 2564)
 • ทั้งหมด: 6,126,288 คน
 • อันดับ: ที่ 1
 • ความหนาแน่น: 630 คน/ตร.กม. (1,600 คน/ตร.ไมล์)
 • อันดับความหนาแน่น: ที่ 1
เขตเวลา: UTC+5:45 (เวลาเนปาล)
รหัสภูมิศาสตร์: NP-TW
เอชดีไอ: 0.519 (ต่ำ)
การรู้หนังสือ: 52.28%
อัตราส่วนเพศ: 101.2 ♂ /100 ♀ (พ.ศ. 2554)
จีดีพี: 5.94 พันล้านดอลลาร์สหรัฐ
อันดับจีดีพี: ที่ 4
เว็บไซต์: madhesh.gov.np
รัฐมเธศ (เนปาล: मधेश प्रदेश, มเธศ ปฺรเทศ, ออกเสียง [mʌd̪es prʌd̪es]) เป็นหนึ่งในเจ็ดรัฐของประเทศเนปาลที่ก่อตั้งขึ้นหลังการประกาศใช้รัฐธรรมนูญเนปาล เป็นรัฐที่มีขนาดพื้นที่เล็กที่สุดแต่มีจำนวนประชากรมากที่สุดของประเทศ กล่าวคือ มีพื้นที่ 9,661 ตารางกิโลเมตร (3,730 ตารางไมล์) หรือประมาณร้อยละ 6.5 ของพื้นที่ทั้งหมดของประเทศ และมีประชากร 6,126,288 คน (จากสำมะโนประชากรเนปาล พ.ศ. 2564) ประชากรส่วนใหญ่ของรัฐพูดภาษาไมถิลี ภาษาโภชปุระ ภาษาเนปาล และภาษาพัชชิกา
รัฐมเธศมีอาณาเขตติดต่อกับรัฐพาคมตีทางทิศเหนือ รัฐโกศีทางทิศตะวันออก และรัฐพิหารของอินเดียทางทิศใต้ แม่น้ำโกศีและเขตสงวนสัตว์ป่าโกศีฏัปปุทำหน้าที่เป็นเส้นแบ่งเขตระหว่างรัฐมเธศกับรัฐโกศีซึ่งอยู่ทางทิศตะวันออก และเส้นแบ่งเขตระหว่างอุทยานแห่งชาติจิตวันกับอุทยานแห่งชาติปรรสา (เดิมเป็นเขตสงวนสัตว์ป่า) ทำหน้าที่เป็นเส้นแบ่งเขตระหว่างรัฐมเธศกับรัฐพาคมตีซึ่งอยู่ทางทิศตะวันตก
นครกึ่งมหานครชนกปุรธาม (หรือที่นิยมเรียกว่าชนกปุระ) เป็นเมืองหลวงและศูนย์กลางการท่องเที่ยวเชิงศาสนาและวัฒนธรรมของรัฐ เชื่อกันว่าเมืองนี้เคยเป็นเมืองหลวงของราชวงศ์วิเทหะซึ่งปกครองแคว้นมิถิลาในสมัยโบราณ ราชพิราชเป็นเทศบาลที่ได้รับการวางผังเมืองแห่งแรกของเนปาลและยังเป็นเทศบาลที่เก่าแก่ที่สุดในแถบตราอีของเนปาลอีกด้วย เชื่อกันว่าเมืองนี้ได้รับการตั้งชื่อตามวัดราชเทวีโบราณ มหานครพีรคัญช์เป็นศูนย์กลางอุตสาหกรรมที่มีความสำคัญทางเศรษฐกิจและเป็นมหานครเพียงแห่งเดียวในรัฐ
มีคีล เฮยส์มัน

| มีคีล เฮยส์มัน |
| --- | --- |
เฮยส์มัน รอบปฐมทัศน์ละครชุด มหาศึกชิงบัลลังก์ ที่แซนแฟรนซิสโก ค.ศ. 2015
เกิด:  (1981-07-18) 18 กรกฎาคม ค.ศ. 1981 (43 ปี) อัมสเติลเฟน เนเธอร์แลนด์
สัญชาติ: ดัตช์
อาชีพ: นักแสดง นักดนตรี นักร้อง นักแต่งเพลง
ปีปฏิบัติงาน: 1995–ปัจจุบัน
คู่สมรส: ตารา แอ็ลเดิร์ส (สมรส 2008)
บุตร: 1
มีคีล เฮยส์มัน (ดัตช์: Michiel Huisman; เกิด 18 กรกฎาคม ค.ศ. 1981) เป็นนักแสดง นักดนตรี นักร้อง และนักแต่งเพลงชาวดัตช์ ที่มีผลงานทั้งในประเทศเนเธอร์แลนด์และประเทศอังกฤษ รวมทั้งละครโทรทัศน์และภาพยนตร์ เขารับบทเป็น เอลลิส​ โจนส์ ในภาพยนตร์รัก-จินตนิมิตเรื่อง อดาไลน์ หยุดเวลา รอปาฏิหาริย์รัก (2015), ซันนีในละครชุด Treme (2010–2013), ดาริโอ นาฮาริส ใน มหาศึกชิงบัลลังก์ (2014–ปัจจุบัน), เลียม แมกกินนิส ในละครชุด Nashville (2012–2014) และรับบทเป็น แคล มอร์ริสัน ใน Orphan Black (2014–2015)
เฮยส์มันเริ่มอาชีพการแสดงของเขาในละครโทรทัศน์สัญชาติดัตช์ เรื่อง Goede tijden, slechte tijden (1998) หลังจากนั้นเขาก็เล่นบทนักแสดงนำในเรื่อง De co-assistent (2007–2010) และ Bloedverwanten (2010), เป็นนักแสดงสมทบในภาพยนตร์ชุดทางโทรทัศน์เรื่อง Costa! (2001) และ Full Moon Party (2002) และบทบาทนำใน Phileine Says Sorry (2003) และ Floris (2004) นอกจากนี้เขายังเล่นเป็นตัวประกอบในภาพยนตร์เรื่อง บัญชีดำ เธอกล้าสู้ (2006) ในช่วงแรกของอาชีพการแสดงของเขา เฮยส์มันยังเป็นส่วนหนึ่งของวงดนตรีที่ชื่อ ฟอนเทน (Fontane)
การแสดงระดับนานาชาติของเฮยส์มันเริ่มตั้งแต่ปี ค.ศ. 2006 เมื่อเขาเป็นดารารับเชิญในละครชุดของประเทศอังกฤษ เรื่อง Dalziel and Pascoe และเขาก็ปรากฏตัวใน The Young Victoria (2009), มหาวิบัติสงคราม Z (2013) และ ไวลด์ เดินก้าวไปตราบหัวใจไม่ล้ม (2014)
ผลงานเพลง

"1+1=2" (2001)
"Slapeloos" (2002)
"Neem Me Mee" (2003)
"Deel Van Mij" (2005)
"Geef Je Over" (2006)
Luchtige Verhalen (2005)
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1999 | Suzy Q | พาล์มเมอร์ | ภาพยนตร์โทรทัศน์ |
| 2001 | Costa! | บาร์ต |  |
| 2001 | Uitgesloten | โคเอน | ภาพยนตร์โทรทัศน์ |
| 2002 | Exit | เพื่อนของเรนาเทส์ | ภาพยนตร์สั้น |
| 2002 | Full Moon Party | บ็อบบี |  |
| 2003 | ปฏิบัติการตามหึงบึ่งมาวีน | แมกซ์ |  |
| 2004 | Floris | โฟลริส |  |
| 2005 | Johan | โยฮัน ดรอส |  |
| 2006 | บัญชีดำ เธอกล้าสู้ | ร็อบ |  |
| 2007 | Funny Dewdrop | ออร์เฟียส | ภาพยนตร์สั้น |
| 2009 | Unmade Beds | เอกซ์ เรย์ แมน |  |
| 2009 | ความรักที่ยิ่งใหญ่ของราชินีวิกตอเรีย | เจ้าชายเออร์เนสต์ |  |
| 2009 | Winterland | วัยหนุ่มฟรานซิส |  |
| 2009 | Margot | รูดอล์ฟ นูเรเยฟ | ภาพยนตร์โทรทัศน์ |
| 2010 | First Mission | วูท |  |
| 2013 | The Sixth Gun | เดรก ซินแคลร์ | ภาพยนตร์โทรทัศน์ |
| 2013 | มหาวิบัติสงคราม Z | เอลลิส |  |
| 2013 | The Woman in the Dress | ทอม | ภาพยนตร์สั้น |
| 2014 | ไวลด์ เดินก้าวไปตราบหัวใจไม่ล้ม | โจนาธาน |  |
| 2015 | The Invitation | เดวิด |  |
| 2015 | อดาไลน์ หยุดเวลา รอปาฏิหาริย์รัก | เอลลิส​ โจนส์ | ได้รับการเสนอชื่อ – ทีนชอยส์อวอร์ดในสาขาฉากจูบยอดนิยม (ร่วมกับ เบลค ไลฟ์ลี) |
| 2017 | 2:22 | ดิลลัน แบรนสัน | กระบวนการก่อนถ่ายทำ |
| 2017 | The Ottoman Lieutenant | อิสมาอิล | กระบวนการก่อนถ่ายทำ |
| 2017 | Irreplaceable You |  | กำลังถ่ายทำ |
| 2018 | Guernsey | ดอว์ซีย์ แอดัมส์ | กระบวนการก่อนถ่ายทำ |
ผลงานการแสดง > ละครโทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 1995 | Voor hete vuren |  | ตอน: "Prettige feestdagen" |
| 1998 | Goede tijden, slechte tijden | โรเวอร์ |  |
| 1998 | Kees & Co | ลูปจอนเกน | ตอน: "Sonja's trouwdag" |
| 1999–2002 | Spangen | เปลเล | 4 ตอน |
| 2001 | Dok 12 | เฟรเดอริก ฟัน เคเมนาเด | ตอน: "Geen lijk, geen dader" |
| 2001 | Costa! | บาร์ต | 10 ตอน |
| 2005 | Meiden van De Wit | เบาเดอไวน์ เพลนส์ | 9 ตอน |
| 2006 | Dalziel and Pascoe | แบ็ก-แพ็กเกอร์ | ตอน: "Wrong Place, Wrong Time: Part 1" |
| 2006 | 't Schaep met de 5 pooten | เฟรดดี | ตอน: "Het zal je kind maar wezen" |
| 2007–2010 | De co-assistent | ฮิวโก บีสเตอร์เวลด์ | 41 ตอน |
| 2010 | Bloedverwanten | มาร์ไตน์ ซะวาเคอ | 12 ตอน |
| 2010–2013 | Treme | ซันนี | 35 ตอน |
| 2012–2014 | Nashville | เลียม แม็กกินนีช | 13 ตอน |
| 2014–2015 | สวมรอยเงามรณะ | แคล มอร์ริสัน | 6 ตอน |
| 2014–ปัจจุบัน | มหาศึกชิงบัลลังก์ | ดารีโอ นาฮาริส | ฤดูกาล 4; 5 ตอน ฤดูกาล 5–6; 13 ตอน ได้รับการเสนอชื่อ – รางวัลสมาคมนักแสดงภาพยนตร์และโทรทัศน์ สาขากลุ่มนักแสดงยอดเยี่ยมจากซีรีส์ทางโทรทัศน์ประเภทชีวิต (2016) ได้รับการเสนอชื่อ – รางวัลสมาคมนักแสดงภาพยนตร์และโทรทัศน์ สาขากลุ่มนักแสดงยอดเยี่ยมจากซีรีส์ทางโทรทัศน์ประเภทชีวิต (2017) |
| 2016 | Harley and the Davidsons | วอลเตอร์ เดวิดสัน | 3 ตอน |
แหล่งข้อมูลอื่น

มีคีล เฮยส์มัน ที่อินเทอร์เน็ตมูวีเดตาเบส
รัฐสภากือราเซา

| รัฐสภากือราเซา  Parlamento di Kòrsou (ปาเปียเมนตู)  Staten van Curaçao  (ดัตช์) |
| --- | --- |
สมัยที่ 3

ประเภท
ประเภท: ระบบสภาเดี่ยว 
ผู้บริหาร
พระมหากษัตริย์: สมเด็จพระราชาธิบดีวิลเลิม-อเล็กซานเดอร์  ตั้งแต่ 30 เมษายน ค.ศ. 2013 
ผู้ว่าราชการ: ลูซิลล์ จอร์จ-เวาต์  ตั้งแต่ 4 พฤศจิกายน ค.ศ. 2013 
ประธานสภา: ชาเร็ตตี อะเมริกา-ฟรานซิสกา, MFK  ตั้งแต่ 11 พฤษภาคม ค.ศ. 2021 
โครงสร้าง
สมาชิก: 21 ที่นั่ง

กลุ่มการเมือง: ฝ่ายรัฐบาล (13)   MFK (9)    PNP (4) ฝ่ายค้าน (8)   PAR (4)    MAN (2)    Work for Curaçao (1)    Kòrsou Esun Miho (1) 
การเลือกตั้ง
ระบบการเลือกตั้ง: ระบบสัดส่วนแบบบัญชีรายชื่อ
การเลือกตั้งครั้งล่าสุด: 19 มีนาคม ค.ศ. 2021
ที่ประชุม

ที่ทำการรัฐสภา  วิลเลมสตัด
เว็บไซต์
www.parlamento.cw
รัฐสภากือราเซา (ปาเปียเมนตู: Parlamento di Kòrsou, ดัตช์: Staten van Curaçao) คือสภานิติบัญญัติระบบสภาเดี่ยวของกือราเซาซึ่งเป็นประเทศองค์ประกอบภายในราชอาณาจักรเนเธอร์แลนด์ ประกอบด้วยสมาชิกจำนวน 21 คน มาจากการเลือกตั้งคราวละ 4 ปี โดยรัฐสภาสมัยแรกนั้นสถาปนาขึ้นเมื่อ 10 ตุลาคม ค.ศ. 2010 ภายหลังจากการยุบดินแดนเนเธอร์แลนด์แอนทิลลีสลง โดยที่ทำการรัฐสภาตั้งอยู่ที่เมืองวิลเลมสตัด โดยสร้างเป็นอาคารมีบันไดจำนวน 21 ขั้นตามจำนวนผู้แทน 21 คน ประธานสภาคนปัจจุบันคือ ชาเร็ตตี อะเมริกา-ฟรานซิสกา
ยัน ลีเฟินส์

| ยัน ลีเฟินส์ |
| --- | --- |
ภาพเหมือนตนเอง
เกิด: 24 ตุลาคม ค.ศ. 1607(1607-10-24) ไลเดิน สาธารณรัฐดัตช์
เสียชีวิต: 4 มิถุนายน ค.ศ. 1674(1674-06-04) (66 ปี) อัมสเตอร์ดัม สาธารณรัฐดัตช์
สัญชาติ: ดัตช์
การศึกษา: ปีเตอร์ ลัสต์มัน
มีชื่อเสียงจาก: จิตรกรรมภาพเหมือน
ยัน ลีเฟินส์ (ดัตช์: Jan Lievens; 24 ตุลาคม ค.ศ. 1607 – 4 มิถุนายน ค.ศ. 1674) เป็นจิตรกรชาวดัตช์ในช่วงยุคทองของเนเธอร์แลนด์ในคริสต์ศตวรรษที่ 17 เขามักจะมีชื่อเกี่ยวพันกับแร็มบรันต์เพราะมีลักษณะการเขียนภาพที่คล้ายคลึงกัน ยัน ลีเฟินส์ฝึกงานเบื้องต้นกับปีเตอร์ ลัสต์มันอยู่สองปี ก่อนที่จะมาเป็นจิตรกรอิสระเมื่ออายุได้ 14 ปีที่เมืองไลเดิน ลีเฟินส์มีความเชี่ยวชาญทางการเขียนจิตรกรรมประวัติศาสตร์และภาพเหมือน
ลีเฟินส์เกิดเมื่อวันที่ 24 ตุลาคม ค.ศ. 1607 ที่เมืองไลเดินในภูมิภาคฮอลแลนด์ของสาธารณรัฐดัตช์ และเสียชีวิตเมื่อราววันที่ 4 มิถุนายน ค.ศ. 1674 ที่เมืองอัมสเตอร์ดัมในภูมิภาคฮอลแลนด์เช่นกัน
ดูเพิ่ม

จิตรกรรมยุคทองของเนเธอร์แลนด์
จิตรกรรมบาโรก